**Hodnotenie žiakov v druhom polroku šk. roka 2019/2020**

**Riaditeľka ZŠ Júlie Bilčíkovej, Budkovce 355, s odvolaním na usmernenie MŠVV a Š SR na hodnotenie žiakov ZŠ v čase mimoriadnej situácie, spôsobenej prerušením vyučovania v školách v druhom polroku školskom roku 2019/2020 a na základe uznesenia Pedagogickej rady zo dňa 27.4.2020, rozhodla o hodnotení žiakov školy nasledovne.**

1. Priebežné hodnotenie sa počas prerušeného vyučovania v školách bude realizovať formou  konštruktívnej spätnej väzby poskytovanej žiakom počas učenia sa. Bude mať motivačný charakter, žiakom pomenujeme chyby, ktoré robia a navrhneme postup pri ich odstraňovaní.
2. Záverečné hodnotenie bude na základe MP 22/2011 čl. 3 odst. 3 formou slovného hodnotenia v 0. a 1. ročníku.( dosiahol veľmi dobré výsledky, dosiahol dobré výsledky, dosiahol uspokojivé výsledky.)
3. **Záverečné hodnotenie** žiakov 2.-9. ročníka bude formou slovného hodnotenia. Ako podklady na záverečné hodnotenie výchovno-vzdelávacích výsledkov v čase prerušeného vyučovania budú učiteľovi slúžiť:
	* účasť žiaka na online vyučovaní (podmienkou je zúčastňovať sa dištančnej formy vzdelávania a plniť úlohy zadané vyučujúcim minimálne v rozsahu 60 %.  napr. zo zadaných 20 pracovných listov žiak odovzdá 12 vypracovaných a je prítomný na 6 z 10 online hodinách a pod.),
	* portfólio žiackych prác ( projekty, referáty, pracovné listy, domáce úlohy ),
	* rozhovory so žiakmi, príp. konzultácie s rodičmi.
4. Predmety výtvarná výchova, hudobná výchova, telesná a športová výchova, škola pre život, pracovné vyučovanie, technika nebudú hodnotené. Daný predmet **absolvujú vtedy,** ak sa zúčastňujú dištančnej formy vzdelávania a splnia úlohy zadané vyučujúcim **minimálne v rozsahu 60%.** **V opačnom prípade** daný predmet **neabsolvujú.**
5. Žiak, ktorý zo **subjektívnych príčin** neplnil požiadavky vyučovania na diaľku, bude pred postupom do vyššieho ročníka **komisionálne preskúšaný** z každého predmetu, v ktorom bol takto hodnotený. Preskúšanie môže byť realizované najskôr dva mesiace po obnovení vyučovania na školách alebo do 31.8.2020.
6. Počas trvania karanténnych opatrení bude výuka naďalej prebiehať **dištančnou formou** – online vyučovanie MS Teams, Edupade a mailová komunikácia.
7. V ojedinelých prípadoch, keď **žiak/žiačka nemá pripojenie na internet, nemá počítač** **alebo iné potrebné zariadenie**, môže byť žiakovi umožnená aj iná forma dištančného vzdelávania - telefonické konzultácie alebo osobné preberanie vytlačených a odovzdávanie vypracovaných materiálov v škole.
8. Žiak, ktorý v 1. polroku dostal z známku nedostatočný z dvoch alebo viacerých predmetov alebo bol neklasifikovaný, môže absolvovať komisionálne skúšky najneskôr do 31.8.2020.

**Dôvodom takéhoto rozhodnutia je nemožnosť plnohodnotne naplniť ciele vyučovania, absencia objektívneho posúdenia získaných vedomostí žiakov a nevyhnutnosť zohľadniť subjektívne podmienky žiakov.**

Budkovce 30.4.2020 PaedDr. Viera Vajsová